PAGE  


[image: image1.png]



Parlamentul  României

Camera  Deputaţilor
Comisia pentru sănătate şi familie

Bucureşti,13  martie 2018             

Nr.4c-8/ 74
AVIZ

asupra proiectului de Lege pentru aprobarea Ordonanţei de urgenţă a Guvernului nr.90/2017 privind unele măsuri fiscal-bugetare, modificarea şi completarea unor acte normative şi prorogarea unor termene

(PLx 52/2018)    


În conformitate cu prevederile art. 95 și 115 din Regulamentul Camerei Deputaţilor, republicat,  Comisia pentru sănătate şi familie a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 90/2017 privind unele măsuri fiscal-bugetare, modificarea şi completarea unor acte normative şi prorogarea unor termene trimis cu adresa  PLx 52/2018 din 26 februarie 2018.
Membrii Comisiei au examinat proiectul de lege supus avizării în şedinţa din data de 13 martie 2018.
          În urma dezbaterilor, Comisia pentru sănătate şi familie a hotărât, cu majoritate de voturi, avizarea favorabilă a  proiectului de lege, cu amendamentele admise redate în Anexă.

În raport de obiectul şi conţinutul reglementării, proiectul de lege face parte din categoria legilor ordinare. 

PREŞEDINTE,

Conf.dr. Florin BUICU

ANEXA

AMENDAMENTE ADMISE

	Nr.

crt.
	Text ordonanţă

	Text

Adoptat de Senat

	Text propus de Comisie

(autorul amendamentului)
	Motivarea

amendamentelor propuse

	1. 
	_____
	____
	La articolul 7, după alineatul (1) se introduce un nou alineat , alin.(11) cu următorul cuprins:

“(11 ) Salarizarea personalului Şcolii Naţionale de Sănătate Publică, Management şi Perfecţionare în Domeniul Sanitar Bucureşti se face în conformitate cu reglementările legale privind salarizarea personalului plătit din fonduri publice, fără a utiliza reglementările specifice care se aplică personalului din autorităţi şi instituţii publice finanţate integral din venituri proprii. Pentru funcţiile de conducere şi personalul de specialitate medico-sanitar se utilizează salarizarea prevăzută în Anexa II, Capitolul I  punctul 1.3 şi punctul 2, lit. a.1 şi b.1 la Legea – cadru nr. 153/2017 privind salarizarea personalului plătit din fonduri publice, cu modificările şi completările ulterioare.”
Autor: Comisia pentru sănătate şi familie
	Pentru a asigura o salarizare echitabilă ş pentru această categorie de personal.

	2. 
	____
	3. La articolul 13 alineatul (3), după litera g) se introduc două noi litere, lit.h) şi i), cu următorul cuprins:
„h) închirierea de autoturisme pentru organizarea vizitelor oficiale şi de stat ale delegaţiilor străine în România, precum şi închirierea de autoturisme, pe plan local, necesare pentru deplasarea delegaţiilor oficiale şi de însoţire ale României în străinătate;

i) achiziţiile destinate realizării acţiunilor şi activităţilor specifice instituţiilor din sistemul de apărare, ordine publică şi securitate naţională.”


	La articolul 13 alineatul (3), după litera g) se introduc trei noi litere, lit.h) , i) şi j), cu următorul cuprins:

„h) Nemodificat

i) Nemodificat.

j) achiziţionarea de ambulanţe de către Inspectoratul General pentru Situaţii de Urgenţă din cadrul Ministerului Afacerilor Interne, din bugetul de stat şi fonduri europene.”

Autor: Comisia pentru sănătate şi familie
	Se impune completarea cu lit. h) pentru a se putea derula achiziţia de ambulanţe prin Contractul subsecvent pe 2018 în baza Contractului-Cadru pe 4 ani care se află în proceduri de finalizare. 



	3. 
	_____
	4. La articolul 14, după alineatul (3) se introduce un nou alineat, alin.(4), cu următorul cuprins:
„(4) Fac excepţie de la prevederile alin.(1) unităţile de învăţământ preuniversitar, instituţiile de învăţământ superior şi institutele de cercetare, care pot organiza concursuri pentru personalul didactic şi de cercetare.”
	La articolul 14, după alineatul (3) se introduc două noi alineate , alin.(4) şi alin.(5), cu următorul cuprins:

„(4) Nemodificat

(5) Fac excepţie de la prevederile alin.(1) instituţiile din sistemul sanitar, inclusiv Ministerul Sănătăţii şi unităţile deconcentrate.”
Autor: Comisia pentru sănătate şi familie

	Pentru a acoperi deficitul de personal al acestor instituţii.

	4. 
	Art.15. - (3) Sunt exceptate de la prevederile alin. (1) autorităţile şi instituţiile publice nou-înfiinţate în anii 2017 şi 2018, numai în primul an de funcţionare, dacă acestea nu provin din restructurarea şi/sau reorganizarea altor instituţii publice deja existente, autorităţile şi instituţiile publice înfiinţate în anul 2016 şi care nu au efectuat plăţi cu bunurile şi serviciile aferente întreţinerii şi funcţionării pe întreg anul 2017, precum şi instituţiile din sistemul de apărare, ordine publică şi siguranţă naţională.


	___
	Alineatul (3) al art.15 se modifică şi va avea următorul cuprins:
“(3) Sunt exceptate de la prevederile alin. (1) autorităţile şi instituţiile publice nou-înfiinţate în anii 2017 şi 2018, numai în primul an de funcţionare, dacă acestea nu provin din restructurarea şi/sau reorganizarea altor instituţii publice deja existente, autorităţile şi instituţiile publice înfiinţate în anul 2016 şi care nu au efectuat plăţi cu bunurile şi serviciile aferente întreţinerii şi funcţionării pe întreg anul 2017, precum şi instituţiile din sistemul de apărare, ordine publică şi siguranţă naţională, şi instituţiile din sistemul sanitar, inclusiv Ministerul Sănătăţii şi unităţile deconcentrate”.

Autor: Comisia pentru sănătate şi familie

	Pentru a echilibra o parte din deficitul financiar cu care se confruntă sistemul sanitar.

	5. 
	_____

Art.41. – (1)
h) clădirile unităţilor sanitare publice, cu excepţia încăperilor folosite pentru activităţi economice;
( Legea nr.227/2015) 

	
	După articolul 40, se introduce un nou articol, articolul 41, cu următorul cuprins:

”Art.41. – Litera h) a alineatului (1) al articolului 456 din Legea nr.227/2015 privind Codul fiscal, se modifică  şi va avea următorul cuprins:

h) clădirile unităţilor sanitare publice, precum şi pentru spaţiile în care îşi desfăşoară activitatea medicii de familie;”

Autor: Comisia pentru sănătate şi familie
	Taxa și impozitul pentru clădirile unde își desfășoară activitatea medicii de familie au o valoare foarte mare și se adaugă la cheltuielile cabinetului pe lângă redevenţa sau chiria  în cuantum de 400-1400 lei lunar.



	6. 
	____
	____
	Art.II. Legea nr. 153/2017 privind salarizarea personalului plătit din fonduri publice cu modificările şi completările ulterioare, publicată în Monitorul Oficial al României partea I nr.492 din 28 iunie 2017 se completează după cum urmează:
- la anexa nr. II, capitolul I, punctul 1, subpunctul 1.3, după punctul 1 de la Notă se introduce un nou punct, punctul 11, cu următorul cuprins:

“11. - Medicii care ocupă funcţii de conducere în cadrul Institutului Naţional de Hematologie Transfuzională Prof.Dr.C.T.Nicolau/centrelor de transfuzie/unităţilor sanitare prevăzute în anexa nr.II, pct.1, subpct.1.2 şi 1.3 beneficiază de salariul de bază corespunzător funcţiei de medic, precum şi de o majorare a acestuia de 10%”.

- la anexa nr.II, capitolul I, punctul 2, după punctul 2 de la Notă se introduce un nou punct, punctul 21 , cu următorul cuprins:

„21 . Funcţia de asistent medical include posesorii titlurilor oficiale de calificare de asistent medical/tehnician, corespunzător specializării.  Funcţia de asistent medical pe nivel de studii include funcţia de moaşă pe nivel de studii. Funcţia de asistent medical cu nivel de studii (M) include şi funcţia de soră medicală/oficiant medical/laborant/moaşă cu nivel de studii (M).”
Autor: Comisia pentru sănătate şi familie
	Pentru a asigura o salarizare similară celor din sistemul spitalicesc.

